ΓΡΑΠΤΗ ΕΡΩΤΗΣΗ E-1027/02

υποβολή: Helmuth Markov (GUE/NGL) προς την Επιτροπή

(15 Απριλίου 2002)

Θέμα: Επιστροφή επιδοτήσεων

Η Ευρωπαϊκή Επιτροπή, με την απόφασή της 21ης Ιουνίου 2000 για τις επιδοτήσεις που χορήγησε η Γερμανία στην εταιρεία CDA Compact Disc Albrechts EΠΕ, Θουριγγία, (C 42/98), ζήτησε από την

Ομοσπονδιακή Δημοκρατία της Γερμανίας να απαιτήσει την επιστροφή των επιδοτήσεων ύψους 260,57 εκατομμυρίων μάρκων από την Pilz Albrechts EΠΕ, ύψους 166,3 εκατομμυρίων μάρκων από την CD Albrechts EΠΕ και ύψους των 427,87 εκατομμυρίων μάρκων από την Logistik center Αlbrechts ΕΠΕ.

1. Πραγματοποιήθηκε ενδεχομένως ήδη η επιστροφή μέρους των επιδοτήσεων από την πτωχευτική περιουσία μιας εκ των προαναφερομένων επιχειρήσεων·

2. Εάν ναι, σε ποιο ύψος ανήλθε το επιστραφέν ποσό και για ποια απαίτηση (από ποία επιχείρηση)·

3. Σε ποια δήλωση προέβη η γερμανική πλευρά σε σχέση με αυτήν την επιστροφή·

Απάντηση του κ. Monti εξ ονόματος της Επιτροπής

(23 Μαΐου 2002)

Το αξιότιμο μέλος του Κοινοβουλίου επεσήμανε διάφορα ποσά εξ επιστροφής που έχουν σχέση με την Pilz Albrechts GmbH, την CD Albrechts GmbH (που καλείται εφεξής CDA) και την Logistic Center Albrechts GmbH (που καλείται εφεξής LCA). Θα πρέπει ωστόσο να διευκρινισθεί ότι η απόφαση της Επιτροπής 2000/796/ΕΚ, της 21ης Ιουνίου περί κρατικών ενισχύσεων της Γερμανίας προς την CDA Compact Disc Albrechts GmbH, Thuringia (που ανακοινώθηκε με το έγγραφο αριθ. C(2000) 1728(1)) προβλέπει στο άρθρο 2 παράγραφος 3 ότι για την ανάκτηση ο όροςδικαιούχοιθα περιλαμβάνει την CDA Datentrger Albrechts GmbH και την LCA Logistic Center Albrechts GmbH, καθώς και κάθε άλλοπεργολάβο στον οποίο έχουν μεταβιβασθεί ή πρόκειται να μεταβιβασθούν στοιχεία του ενεργητικού καιποδομή της R.E. Pilz GmbH & Co. Beteiligungs KG, της Pilz & Robotron GmbH & Co. Beteiligungs KG και της Pilz Albrechts GmbH, κατά τρόπο ώστε να μην έχει συνέπειες η εφαρμογή της απόφασης αυτής. Τούτο σημαίνει ότι όλες οι επιχειρήσεις είναι αλληλέγγυαπεύθυνες για την επιστροφή της παράνομης ενίσχυσης που ανέρχεται σε 426,87 εκατ. DM. Ηποχρέωση επιστροφής περιλαμβάνει επίσης την καταβολή τόκων πουπολογίζονται βάσει του επιτοκίου επέμβασης κεντρικής τράπεζας που χρησιμοποιείται για τονπολογισμό του ισοδύναμου επιδότησης για τις περιφερειακές ενισχύσεις.

Βάσει των στοιχείων πουπέβαλε η Γερμανία η κατάσταση αυτή έχει σήμερα ως εξής:

- Μέχρι στιγμής οι επιστροφές της LCA ανέρχονται σε 3 138 εκατ. Ευρώ, της δε CDA σε 7,06 εκατ. ευρώ το οποίο σημαίνει ότι συνολικά έχουν επιστραφεί 10 194 εκατ. ευρώ. Παραμένει προς επιστροφή ποσό ενίσχυσης που ανέρχεται σε 208,062 εκατ. ευρώ.

- Με εξαίρεση την CDA όλες οι ενεχόμενες εταιρίες έχουν κηρύξει πτώχευση. Εκτός από ποσό 10,89 εκατ. ευρώ όλα τα ποσά που εκκρεμούσαν προς επιστροφή έχουν καταχωρισθεί στις καταστάσεις χρεών τα οποία αδυναμούν να εξοφλήσουν οι αφερέγγυες επιχειρήσεις. Μέχρι στιγμής, δεν έχει πραγματοποιηθεί επιστροφή βάσει των ποσών αυτών δεδομένου ότι δεν έχουν ολοκληρωθεί οι σχετικές διαδικασίες. Όσον αφορά την CDA, οι γερμανικές αρχές δεν έχουν απαιτήσει την επιστροφή του εκκρεμούντος ποσού των 208,062 εκατομμυρίων.

- Η Επιτροπή πιστεύει ότι όσον αφορά το προς επιστροφή ποσό της ενίσχυσης, καθώς και την αλληλέγγυα ευθύνη των δικαιούχων η αρνητική απόφαση της 21ης Ιουνίου 2000 δεν αφήνει καμία αμφιβολία. Ως εκ τούτου, η Επιτροπή ζήτησε από τη Γερμανία να προβεί στην ανάκτηση των ποσών τα οποία στην απόφαση χαρακτηρίστηκαν ως ασυμβίβαστες ενισχύσεις από όλες τις εταιρίες που αναφέρονται ως δικαιούχοι π.χ. και κατά της CDA. Η Επιτροπή θα εξακολουθήσει να ζητεί από τη Γερμανία να απαιτήσει την ουσιαστική ανάκτηση όλων των ποσών από όλους τους δικαιούχους.

(1) ΕΕ L 318 της 16.12.2000.